ลูกมีผื่นขึ้นตามตัวเต็มไปหมดเป็นมาเกือบสัปดาห์แล้วครับ ไม่รู้เกิดจากสาเหตุอะไร รบกวนด้วยครับ
สวัสดีค่ะ การมีผื่นขึ้นตามตัว อาจเกิดจาก1. การติดเชื้อไวรัสต่างๆ เช่น โรคหัด หัดเยอรมัน หัดกุหลาบ อีสุกอีใส เป็นต้น ซึ่งมักจะมีอาการไข้นำมาก่อน หรือมีไข้พร้อมกับที่ผื่นขึ้น2. ผื่นแพ้สัมผัสหรือสารระคายเคืองจากสารเคมีต่างๆ เช่น สบู่ น้ำยาซักผ้า น้ำยาปรับผ้านุ่ม มักเกิดขึ้นเฉพาะที่ที่โดนสัมผัส แต่อาจเกิดขึ้นทั่วตัวก็ได้ มักจะมีอาการคันร่วมด้วย3. ผื่นลมพิษ เกิดจากการแพ้สิ่งต่างๆ ที่พบบ่อย ได้แก่ อาหารทะเล ถั่วต่างๆ เครื่องดื่มแอลกอฮอล์ ซึ่งอาจเกิดจากการที่มารดาทานของเหล่านี้ไป แล้วทารกดื่มนมแม่ โดยที่ทารกไม่ได้ทานเองก็ได้ นอกจากนี้ก็มี ไรฝุ่น ละอองเกสรพืช สะเก็ดผิวหนังสัตว์ เป็นต้น มักจะมีอาการคันมากร่วมด้วย4. ผื่นแพ้ยา ซึ่งอาจเกิดจากการที่มารดาทานยาไป แล้วทารกดื่มนมแม่ก็ได้5. เป็นโรคผิวหนังอักเสบชนิดต่างๆหากลูกยังคงมีผื่น แนะนำควรไปพบแพทย์เพื่อตรวจหาสาเหตุและรักษาค่ะ ในเบื้องต้น ควรใช้สิ่งของเครื่องใช้ต่างๆ ที่จำเพาะสำหรับทารก เช่น สบู่ แป้ง โลชั่น น้ำยาซักผ้าสำหรับทารก ไม่ควรนำของผู้ใหญ่มาใช้ ไม่ให้ลูกทานอาหารแปลกๆ และหากยังอายุไม่เกิน 6 เดือน ก็ไม่ควรให้ทานอะไรอย่างอื่นนอกจากนม หากลูกมีอาการคันให้เห็น เช่น พยายามเกา อาจทายาแก้คัน เช่น คาลาไมน์โลชั่น เป็นต้น และควรตัดเล็บลูกให้สั้น เพื่อป้องกันการเกา และอาจสวมถุงมือผ้าไว้ค่ะ